**OBČINA VIPAVA**

**ŽUPAN**

Občina Vipavaobjavlja na podlagi 21. člena Zakona o lokalni samoupravi (Uradni list RS, št. 94/07-UPB2, 76/08, 79/09, 51/10, 40/12, 14/15, 76/16, 11/18, [30/18](http://www.uradni-list.si/1/objava.jsp?sop=2018-01-1356), 61/20 in 80/20), 57. člena Zakona o uresničevanju javnega interesa za kulturo (Uradni list RS, št. 77/07-UPB1, 56/08, 4/10, 20/11, 111/2013, 68/16, 61/17, 21/18, 3/22 in 105/22) in na podlagi Pravilnika o sofinanciranju kulturnih dejavnosti v občini Vipava (Uradni list RS, št. 2/2012, 36/2021)

**JAVNI RAZPIS**

**ZA SOFINANCIRANJE KULTURNIH DEJAVNOSTI IZ PRORAČUNA OBČINE VIPAVA V LETU 2025**

1. **IME IN SEDEŽ RAZPISOVALCA:**

* OBČINA VIPAVA, Glavni trg 15, 5271 Vipava, tel.: 05/3643410, e pošta: obcina@vipava.si

1. **PREDMET RAZPISA**

Predmet razpisa je sofinanciranje kulturnih dejavnosti v Občini Vipava v letu 2025.

1. **POGOJI SOFINANCIRANJA**

Pravico do sofinanciranja programov in projektov imajo izvajalci (kulturna društva in njihove zveze, neprofitne ustanove, neformalne skupine in posamezniki, ki so vpisani v razvid samostojnih kulturnih ustvarjalcev pri Ministrstvu za kulturo) kulturnih dejavnosti, ki izpolnjujejo naslednje pogoje:

* da se prijavijo na javni razpis na predpisanih obrazcih in v določenih rokih,
* da imajo sedež v občini Vipava,
* da so kot posamezniki ali neformalna skupina izkažejo nepridobitni značaj programa oziroma projekta s katerim kandidirajo za sofinanciranje iz javnih sredstev,
* da imajo zagotovljene osnovne materialne, prostorske in kadrovske pogoje ter organizacijske možnosti za izvedbo kulturnega programa oziroma dejavnosti,
* da društva in drugi izvajalci vsako leto do datuma določenega v pogodbi o sofinanciranju dostavijo občini poročilo o realizaciji programov in porabi sredstev, ki so jih prejeli iz proračunskih sredstev v preteklem letu.

Prejemniki sredstev po tem razpisu so se dolžni, na podlagi povabila Občine Vipava ali od nje pooblaščenega organizatorja, enkrat letno brezplačno odzvati k sooblikovanju drugih prireditev, ki so v javnem interesu ali prireditev, ki služijo obeležitvi državnega ali občinskega praznika oz. drugega dogodka, pomembnega za Občino Vipava.

Kulturni projekti bodo sofinancirani po merilih iz Pravilnika in meril o sofinanciranju kulturnih dejavnosti v občini Vipava (Ur.l. RS št 2/2012, 36/2021) in sicer za naslednje vsebine:

* za redno glasbeno (pevsko, orkestralno, instrumentalno), plesno in folklorno, gledališko, lutkovno, literarno, recitatorsko, likovno, fotografsko, filmsko, video in druga vizualno umetnost, ki se izvaja v okviru programov kulturnih društev;
* za vzpodbujanje kulturne ustvarjalnosti različnih kulturnih dejavnosti na področju založništva, izdaje avtorskih edicij, kronik, brošur, knjig domačih ustvarjalcev;
* za kulturne projekte in prireditve, ki so vezani na udeležbo kulturnih društev, posameznikov in skupin na območnih, državnih in mednarodnih srečanjih, revijah, festivalih in tekmovanjih;
* za izobraževanje in usposabljanje strokovnih kadrov in članov kulturnih društev in skupin za vodenje in izvedbo različnih kulturnih dejavnosti na področju kulture,
* za opremo in nakup osnovnih sredstev izvajalcev na področju kulture za izvajanje rednih programov in kulturnih dejavnosti.

1. **VIŠINA IN PORABA SREDSTEV**

Namenska sredstva je določil Občinski svet Občine Vipava v Odloku o proračunu Občine Vipava za leto 2025 (Uradni list RS, št. 112/24), na proračunski postavki »41200023 Transferi kultura, SM 18002 Sofinanciranje kulturnih programov«. Okvirna vrednost razpisanih sredstev za sofinanciranje kulturnih programov v občini Vipava v letu 2025 znaša do višine **52.000,00 EUR**.

Dodeljena sredstva morajo izvajalci porabiti do 31.12.2025.

1. **ROK IN NAČIN PRIJAVE**

Razpisna dokumentacija je od dneva te objave do izteka prijavnega roka dosegljiva na spletni strani Občine Vipava: http//www.vipava.si. Zainteresirani lahko razpisno dokumentacijo v razpisnem roku dvignejo v prostorih občinske uprave občine Vipava.

Vse dodatne informacije v zvezi z javnim razpisom dobijo zainteresirani na občini Vipava, kontaktna oseba Majda Sever, tel. 05/ 3643-411.

Vloge morajo biti posredovane v zaprti ovojnici. Na sprednji strani ovojnice mora biti razviden pripis **»JAVNI RAZPIS KULTURA 2025 – NE ODPIRAJ!«,** na hrbtni strani pa naslov predlagatelja kulturnega projekta.

Rok za posredovanje vlog je **do 6. marca 2025**. Šteje se, da je vloga pravočasna v kolikor je zadnji dan roka oddana na pošti priporočeno na naslov: Občina Vipava, Glavni trg 15, 5271 Vipava ali osebno prinesena v sprejemno pisarno Občine Vipava, do 12.00 ure. Po tem roku prejete vloge bodo s sklepom zavržene.

1. **IZID RAZPISA**

O izidu razpisa bodo izvajalci obveščeni v roku 45 dni od izteka prijavnega roka. Z izbranimi izvajalci bodo sklenjene pogodbe.

Številka: 611-1/2025-2

Datum: 3.2.2025

mag. Anton Lavrenčič

župan